ਸਿਰਲੇਖ: ਹਾਪੁੜ ਰੇਪ ਮਾਮਲਾ: ਖ਼ੁਦ ਨੂੰ ਅੱਗ ਲਗਾਉਣ ਵਾਲੀ ਰੇਪ ਪੀੜਤਾ ਦੀ ਪੂਰੀ ਕਹਾਣੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਸੰਕੇਤਿਕ ਤਸਵੀਰ

ਉਨ੍ਹਾਂ ਦੀ ਕਹਾਣੀ ਹਾਪੁੜ ਤੋਂ ਸ਼ੁਰੂ ਹੋ ਕੇ ਮੁਰਾਦਾਬਾਦ ਤੋਂ ਹੁੰਦੇ ਹੋਏ ਦਿੱਲੀ ਤੱਕ ਆ ਪੁੱਜੀ ਹੈ।

ਤਿੰਨ ਪਤੀ...ਦਸ ਹਜ਼ਾਰ ਵਿੱਚ ਸੌਦਾ...ਤਿੰਨ ਬੱਚੇ... ਬਲਾਤਕਾਰ ਦੇ 16 ਮੁਲਜ਼ਮ ਅਤੇ ਖ਼ੁਦਕੁਸ਼ੀ ਦੀ ਕੋਸ਼ਿਸ਼। ਗੀਤਾ ਦੀ ਹਾਲਤ ਫਿਲਹਾਲ ਸਥਿਰ ਹੈ। 

ਉੱਤਰ ਪ੍ਰਦੇਸ਼ ਦੇ ਹਾਪੁੜ ਜ਼ਿਲ੍ਹੇ ਦੇ ਸ਼ਾਮਪੁਰਜਟ ਪਿੰਡ ਦੀ ਰਹਿਣ ਵਾਲੀ 20 ਸਾਲਾ ਗੀਤਾ ਨੇ ਹਾਪੁੜ ਪੁਲਿਸ 'ਤੇ ਇਲਜ਼ਾਮ ਲਗਾਇਆ ਹੈ ਕਿ ਪੁਲਿਸ ਨੇ ਉਨ੍ਹਾਂ ਦੇ ਵਾਰ-ਵਾਰ ਕਹਿਣ ਦੇ ਬਾਵਜੂਦ ਐਫਆਈਆਰ ਨਹੀਂ ਲਿਖੀ ਜਿਸ ਤੋਂ ਦੁਖ਼ੀ ਹੋ ਕੇ ਉਨ੍ਹਾਂ ਨੇ ਖ਼ੁਦ ਨੂੰ ਅੱਗ ਲਗਾ ਲਈ। 

ਹਾਲਾਂਕਿ ਪੁਲਿਸ ਇਨ੍ਹਾਂ ਇਲਜ਼ਾਮਾਂ ਨੂੰ ਖਾਰਿਜ ਕਰ ਰਹੀ ਹੈ। ਹਾਪੁੜ ਪੁਲਿਸ ਮੁਤਾਬਕ ਪੂਰਾ ਮਾਮਲਾ ਗੰਭੀਰ ਹੈ ਅਤੇ ਜਾਂਚ ਕੀਤੀ ਜਾ ਰਹੀ ਹੈ।

ਇਹ ਵੀ ਪੜ੍ਹੋ:

ਮਾਮਲੇ ਨੂੰ ਦੇਖਦੇ ਹੋਏ ਦਿੱਲੀ ਮਹਿਲਾ ਕਮਿਸ਼ਨ ਦੀ ਪ੍ਰਧਾਨ ਸਵਾਤੀ ਮਾਲੀਵਾਲ ਨੇ ਉੱਤਰ ਪ੍ਰਦੇਸ਼ ਦੇ ਮੁੱਖ ਮੰਤਰੀ ਯੋਗੀ ਆਦਿੱਤਿਆਨਾਥ ਨੂੰ ਚਿੱਠੀ ਲਿਖੀ ਅਤੇ ਮਾਮਲੇ ਨੂੰ ਤੁਰੰਤ ਦੇਖਣ ਲਈ ਕਿਹਾ। 

ਐੱਫਆਈਆਰ ਦਰਜ ਕਰਨ ਅਤੇ ਮੁਲਜ਼ਮਾ ਦੀ ਗ੍ਰਿਫ਼ਤਾਰੀ ਦੀ ਮੰਗ ਕੀਤੀ। ਸਵਾਤੀ ਮਾਲੀਵਾਲ ਦੀ ਇਸ ਚਿੱਠੀ 'ਤੇ 11 ਮਈ ਦੀ ਤਰੀਕ ਹੈ।

ਇਸ ਤੋਂ ਬਾਅਦ ਅਗਲੇ ਦਿਨ ਯਾਨਿ 12 ਮਈ ਨੂੰ ਹਾਪੁੜ ਦੇ ਥਾਣਾ ਬਾਬੂਗੜ ਵਿੱਚ ਐਫਆਈਆਰ ਦਰਜ ਕਰ ਲਈ ਗਈ। FIR ਵਿੱਚ 16 ਲੋਕਾਂ ਨੂੰ ਮੁਲਜ਼ਮ ਕਰਾਰ ਦਿੱਤਾ ਗਿਆ। 

13 ਮਈ ਨੂੰ ਰਾਸ਼ਟਰੀ ਮਨੁੱਖੀ ਅਧਿਕਾਰ ਕਮਿਸ਼ਨ ਨੇ ਵੀ ਇਸ ਮਾਮਲੇ ਨੂੰ ਦੇਖਿਆ ਅਤੇ ਮੀਡੀਆ ਰਿਪੋਰਟ ਨੂੰ ਆਧਾਰ ਬਣਾਉਂਦੇ ਹੋਏ ਮੁੱਖ ਸਕੱਤਰ ਅਤੇ ਡੀਜੀਪੀ ਤੋਂ ਰਿਪੋਰਟ ਮੰਗੀ।

ਰਾਸ਼ਟਰੀ ਮਹਿਲਾ ਕਮਿਸ਼ਨ ਵੀ ਇਸ ਮਾਮਲੇ ਨੂੰ ਦੇਖ ਕੇ ਹਰਕਤ ਵਿੱਚ ਆਇਆ ਹੈ। 

ਪਰ ਇਸ ਕਹਾਣੀ ਦੇ ਕਈ ਦੂਜੇ ਪੱਖ ਅਤੇ ਕਿਰਦਾਰ ਵੀ ਹਨ। 

ਕੌਣ ਹੈ ਗੀਤਾ ਅਤੇ ਉਹ ਸ਼ਾਮਪੁਰਜਟ ਪਿੰਡ ਕਿਵੇਂ ਪਹੁੰਚੀ?

ਹਾਪੁੜ ਦੇ ਸ਼ੈਸਪੁਰਾ ਪਿੰਡ ਦੀ ਰਹਿਣ ਵਾਲੀ ਗੀਤਾ ਦਾ ਪਹਿਲਾ ਵਿਆਹ 14 ਸਾਲ ਦੀ ਉਮਰ ਵਿੱਚ ਮੋਨੂੰ (ਬਦਲਿਆ ਹੋਇਆ ਨਾਮ) ਨਾਲ ਹੋਇਆ ਸੀ। 

ਪਹਿਲਾ ਵਿਆਹ ਕਰੀਬ ਇੱਕ ਸਾਲ ਹੀ ਚੱਲਿਆ। ਗੀਤਾ ਆਪਣੇ ਪਹਿਲੇ ਪੁੱਤਰ ਨੂੰ ਲੈ ਕੇ ਪੇਕੇ ਚਲੀ ਗਈ ਅਤੇ ਕੁਝ ਸਮੇਂ ਬਾਅਦ ਮੋਨੂੰ ਨਾਲ ਉਸਦਾ ਤਲਾਕ ਹੋ ਗਿਆ। 

ਇਸ ਤੋਂ ਬਾਅਦ ਗੀਤਾ ਦਾ 'ਵਿਆਹ' ਸ਼ਾਮਪੁਰਜਟ ਪਿੰਡ ਵਿੱਚ ਰਹਿਣ ਵਾਲੇ ਵਿਨੋਦ (ਬਦਲਿਆ ਹੋਇਆ ਨਾਮ) ਨਾਲ ਹੋਇਆ। 

ਗੀਤਾ ਦਾ ਇਲਜ਼ਾਮ ਹੈ ਕਿ ਉਨ੍ਹਾਂ ਦੇ ਪਿਤਾ ਰਾਮ (ਬਦਲਿਆ ਹੋਇਆ ਨਾਮ) ਨੇ ਦਸ ਹਜ਼ਾਰ ਰੁਪਏ ਲੈ ਕੇ 33 ਸਾਲਾ ਵਿਨੋਦ ਨਾਲ ਉਸਦਾ ਸੌਦਾ ਕਰ ਦਿੱਤਾ। 

ਹਾਲਾਂਕਿ ਗੀਤਾ ਦੇ ਪਿਤਾ ਰਾਮ ਅਤੇ ਵਿਨੋਦ ਦੋਵੇਂ ਹੀ ਸੌਦੇ ਦੀ ਗੱਲ ਨੂੰ ਸਿਰੇ ਤੋਂ ਖਾਰਿਜ ਕਰਦੇ ਹਨ। 

ਵਿਨੋਦ ਨੇ ਬੀਬੀਸੀ ਨੂੰ ਕਿਹਾ ਕਿ ਉਸ ਨੇ ਕਦੇ ਵੀ ਪੈਸੇ ਨਹੀਂ ਦਿੱਤੇ। ਇਹੀ ਦਾਅਵਾ ਰਾਮ ਅਤੇ ਉਨ੍ਹਾਂ ਦੀ ਪਤਨੀ ਦਾ ਵੀ ਹੈ।

ਵਿਨੋਦ ਕਹਿੰਦੇ ਹਨ, "ਮੈਂ ਮਜ਼ਦੂਰ ਹਾਂ। ਮੁਸ਼ਕਿਲ ਨਾਲ ਮਹੀਨੇ ਦੇ ਛੇ ਹਜ਼ਾਰ ਰੁਪਏ ਕਮਾਉਂਦਾ ਹਾਂ। ਦਸ ਹਜ਼ਾਰ ਕਿੱਥੋਂ ਲਿਆਵਾਂਗਾ। ਉਸਦੇ ਪਿਤਾ ਹੀ ਆਏ ਸਨ ਮੇਰੇ...